L'Autoritat Catalana de Protecció de Dades ha convocat l'edició del Premi de Protecció de Dades en el Disseny 2014.
Els guardons han estat lliurats en un acte celebrat en el Parlament de Catalunya i presidit per la Molt Hble.
Premi Protecció de Dades en el Disseny 2014: FGS Hospital de la Santa Creu i Sant Pau, per l'aplicació Accés a la Història Clínica Electrònica a peu de llit.
Accèssit: Blue BridgeTechnologies, LTD, per l'aplicació Inmedicas Secure Docshare.
Jordi Bosch, director de Desenvolupament de Negoci per Espanya
Accèssit: Institut Municipal d'Informàtica de l'Ajuntament de Barcelona, per l'aplicació Mobile ID.
Eduard Martín, director d'Innovació
José Luís Rodríguez, director de l'Agència Espanyola de Protecció de Dades i la Sra.
M. Àngels Barbarà, directora de l'Autoritat Catalana de Protecció de Dades.
Els guanyadors, amb la presidenta del Parlament, M. H. Sra.
Núria de Gispert i la directora de l'APDCAT, Sra.
El jurat, presidit per la directora de l'Autoritat Catalana de Protecció de Dades (APDCAT), la Sra.
M. Àngels Barbarà, ha atorgat el Premi Protecció de Dades en el Disseny 2014 al projecte Accés a la Història Clínica Electrònica a peu de llit, de la FGS Hospital de la Santa Creu i Sant Pau.
També ha guardonat Blue Bridge Technologies LTD pel sistema Inmedicas Secure Docshare, i l' Institut Municipal d'Informàtica de l'Ajuntament de Barcelona, per l'aplicació Mobile ID, ambdós distingits amb un accèssit.
La solució tecnològica Accés a la Història Clínica Electrònica a peu de llit de la FGS Hospital de la Santa Creu i Sant Pau és un sistema d'informació mitjançant pantalles tàctils, perquè els professionals puguin accedir, a cada llit, a la informació del pacient en format electrònic.
El sistema requereix una doble identificació (targeta + codi), permet accedir només a les dades del pacient que ocupa el llit, es basa en una pantalla orientable i preveu la desconnexió automàtica per transcurs del temps.
El sistema Inmedicas Secure Docshare de Blue Bridge Technologies LTD permet l'intercanvi segur de documentació entre proveïdors i pagadors de serveis de salut, mitjançant un sistema de missatgeria tancat i xifrat i serveis en núvol adaptats a la normativa europea en matèria de protecció de dades.
L'aplicació Mobile ID de l' Institut Municipal d'Informàtica de l'Ajuntament de Barcelona és un mecanisme d'autenticació basat en dispositius de telefonia mòbil, per accedir a informació o tràmits des d'Internet.
Distingeix el nivell de serveis al qual es pot accedir, segons el tipus d'identificació.
L'app no emmagatzema dades personals, empra comunicacions xifrades amb SSL, preveu un sistema de traçabilitat respectuós amb la privacitat i requereix, només, els permisos indispensables per al funcionament de l'app.
L'acte de lliurament dels premis es va fer en el decurs de la jornada " La privacitat com a garantia en els serveis tecnològics ", organitzada per l'APDCAT.
Al llarg de la sessió la directora de l'Autoritat va fer referència a la privacitat com a autèntica font de beneficis futurs, tant per als ciutadans com per als sectors de negoci vinculats a Internet.
Va comentar que la privacitat ha de ser un element que permeti a l'usuari controlar la seva informació des del coneixement i amb el suport de les autoritats de protecció de dades.
El gran debat que es planteja a partir d'ara passa per les fórmules d'equilibri entre els drets d'un usuari responsable i informat, i les necessitats d'un mercat ple d'oportunitats que ha d'entendre la protecció de dades com un sòlid actiu de confiança.
El director de la Agència Espanyola de Protecció de Dades, José Luis Rodríguez Álvarez, va apostar en la seva conferència per la privacitat com a element essencial dels futurs models de negoci a Internet.
El director de l'AEPD va fer una àmplia valoració de la recent sentència del Tribunal de Justícia de la Unió Europea, que reconeix el "dret a l'oblit" a Internet i estableix les obligacions dels cercadors amb les dades personals.
Va advertir que els buscadors estructuren perfils que, en molts casos, arriben a tenir més pes que les mateixes biografies reals de les persones, amb els riscos que això comporta.
Va afirmar que la sentència té especial rellevància, perquè permet tancar el cercle de responsabilitats: a partir d'ara, els gestors dels motors de cerca a Internet han d'assumir també la seva responsabilitat amb els tractaments de dades que realitzen.
I els afectats poden adreçar-s'hi exercint els drets de cancel·lació i d'oposició.
També va comentar que la sentència no escapça ni limita drets, sinó tot el contrari, perquè insta només a suprimir exclusivament l'enllaç de la cerca feta a partir del nom de l'afectat.
Ramsés Gallego, vicepresident Internacional d'ISACA, va subratllar, en la seva intervenció, la importància de la privacitat com a valor competitiu en l'àmbit empresarial i l'avantatge que suposa davant el repte constant de l'avanç tecnològic i els canvis que, conseqüentment, ha d'assumir la societat actual.
Les empreses que van presentar els seus projectes per optar al Premi Protecció de Dades en el Disseny 2014 són:
Des de l'APDCAT, felicitem els premiats en l'edició de 2014 i agraïm totes les candidatures presentades.